Den ny-indkøbte Steve Olfers har spillet 134 kampe i den hollandske Æresdivision, og var allerede i træningsdragten for AaB i formiddags. - Steve har stor erfaring fra højt niveau i Holland, og så kan han spille både den centrale defensive midtbaneplads, i midterforsvaret og i højre forsvarsside, hvorfor han dækker præcis den profil, som vi har ønsket at tilknytte, fortæller Aab's sportsdirektør Lynge Jakobsen i en pressemeddelelse. Kontrakten gælder frem til juni 2008, med mulighed for forlængelse.
AaB har sikret sig den hollandske defensiv-spiller Steve Olfers.